|  |
| --- |
| Valmierā |

|  |  |  |  |
| --- | --- | --- | --- |
| 08.08.2024 | | Nr. | 2.4.8.-1./751 |
|  | | | |
| Uz | 05.08.2024. | Nr. |  |

|  |  |  |
| --- | --- | --- |
|  |  | **Valkas novada Bērnu - jaunatnes sporta skola** |
|  | | bjss@valka.lv |

|  |
| --- |
| **Par atzinumu bērnu nometnei** |

Veselības inspekcijas Sabiedrības veselības departamenta Vidzemes kontroles nodaļa (turpmāk – Inspekcija) ir saņēmusi un izskatījusi Valkas novada Bērnu - jaunatnes sporta skolas (turpmāk – Nometnes organizētājs) 2024. gada 5. augusta iesniegumu atzinuma saņemšanai bērnu diennakts nometnei Alūksnes Sporta skolā, Jāņkalna ielā 17A, Alūksnē, Alūksnes novadā (turpmāk – Alūksnes Sporta skola). Nometņu paredzētais norises laiks ir no 2024. gada 12. augusts līdz 2024. gada 19. augustam.

Atbilstoši 2023. gada 5. septembra  grozījumiem Ministru kabineta 2009. gada 1. septembra noteikumos Nr. 981 “Bērnu nometņu organizēšanas un darbības kārtība”, *ja bērnu nometnes norises vietā kalendārā gada laikā ir veikta Inspekcijas pārbaude saskaņā ar attiecīgās jomas normatīvajiem aktiem, bērnu nometnes norises vietai vai objektam, kurā paredzēta nometnes norises vieta, Inspekcijas atzinums par nometnes darbības uzsākšanu nav nepieciešams.*

Informējam, ka Inspekcija 2024. gada 2. februārī Alūksnes Sporta skolā veica plānveida kontroli un Alūksnes Sporta skolai 2024. gada 2. februārī tika izsniegts kontroles akts Nr. 00055324. Aicinām Nometnes organizētāju vērsties pie Alūksnes Sporta skolas, lai saņemtu un iepazītos ar 2024. gada 2. februāra kontroles akta Nr. 00055324 kopiju.

Nometnes darbības laikā ievērot Valsts izglītības satura centra “Vadlīnijas piesardzības pasākumiem bērnu nometņu organizētājiem”. Nodrošināt Ministru kabineta 2009. gada 1. septembra noteikumu Nr. 981 “Bērnu nometņu organizēšanas un darbības kārtība” noteiktās prasības.

Vienlaikus Inspekcija atgādina, ja vasarā peldsezonas laikā, nometnes darbības vietā ir paredzēta nometnes dalībnieku peldēšanās, Nometnes organizētājs ir atbildīgs par peldūdens pārbaudi un nepieciešamības gadījumā Inspekcijas amatpersonām ir jāuzrāda apliecinājums (testēšanas pārskats) par peldūdens atbilstību Ministru kabineta 2017. gada 28. novembra noteikumu Nr. 692 “Peldvietas izveidošanas, uzturēšanas un ūdens kvalitātes pārvaldības kārtība” prasībām. Ar aktuālo informāciju par oficiālo peldvietu ūdens kvalitātes rādītājiem var iepazīties Veselības inspekcijas mājas lapā: [www.vi.gov.lv](http://www.vi.gov.lv) .

|  |  |
| --- | --- |
| Sabiedrības veselības departamenta  Vidzemes kontroles nodaļas vadītājs | Kalvis Latsons |

|  |
| --- |
| Evita Kupča, 64471256 |
| evita.kupca@vi.gov.lv |